stanford-oval/wikipedia huggingface dataset:
เทคโนโลยียานยนต์
เทคโนโลยีการสื่อสารในรถยนต์

ระบบการควบคุมรถยนต์
สำหรับปี 2017 นี้ ผู้ที่ใช้รถยนต์วอลโว่จะสามารถพูดคุยกับรถยนต์ของพวกเขาได้โดยผ่านทางอุปกรณ์ที่ถูกติดตั้งภายในรถยนต์ จะสามารถควบคุมรถยนต์ได้ ผ่านทาง Microsoft Band 2 สายรัดข้อมืออัจฉริยะ ที่ถูกคิดค้นขึ้นมาเพื่อใช้สั่งการรถยนต์
คุณจะสามารถควบคุมรถยนต์ของคุณได้จากระยะไกล ไม่ว่าจะเป็นการปลดล็อกประตู การควบคุมการทำงานของระบบปรับอากาศ ระบบไฟต่างๆ หรือแม้กระทั่งการสั่งสตาร์ทเครื่องยนต์ การทำงานทั้งหมดนี้สามารถสั่งการได้ด้วยเสียงของคุณเอง
Volvo และ Microsoft ตั้งใจที่จะนำเสนอเทคโนโลยีนี้ในช่วงเริ่มต้นฤดูใบไม้ผลิ แต่เทคโนโลยีนี้จะพร้อมลงตลาดให้ได้ใช้งานเฉพาะในตลาด สหรัฐอเมริกา, ประเทศในทวีปยุโรป, รัสเซีย, แคนาดา และจีน ถือเป็นอีกหนึ่งเทคโนโลยีที่ถูกพัฒนาร่วมกัน เพื่อเพิ่มความสะดวกสบายให้กับเจ้าของรถไม่มากก็น้อยทีเดียว
เทคโนโลยีการขับเคลื่อน

ระบบพลังงาน
นวัตกรรมใหม่ รถพลังงาน Hydrogen ได้ถูกผลิตขึ้นจริงแล้วโดย Toyota’s Mirai ที่ รัฐ California ในประเทศสหรัฐอเมริกา ใช้ชื่อรุ่นว่า FCV Plus ในปีหน้าก็คาดการณ์ไว้ว่าจะมีรถสุดเจ๋งที่ว่านี้ประมาณ 3,000 คันวิ่งอยู่ในประเทศสหรัฐอเมริกา แม้แต่รถยนต์ที่ใช้น้ำเป็นเชื้อเพลิงในประเทศอิสารเอลที่สามารถใช้ได้ทั้งพลังงานไฟฟ้าและ Hydrogen ในคันเดียวกันที่ได้มีการเปิดตัวไปแล้วด้วยเช่นกัน ถึงแม้ว่ารถยนต์พลังงาน Hydrogen จะยังไม่ได้รับการผลิตอย่างแพร่หลายแต่ก็แสดงให้เห็นถึงความก้าวหน้าของเทคโนโลยีและการตระหนักอย่างจริงจังเรื่องของพลังงานทางเลือกที่จะทำให้เราประหยัดพลังงานมากขึ้นในอนาคต
ระบบอัตโนมัติ

รถขับเคลื่อนอัตโนมัติของ Mitsubishi สามารถจอดรถให้เราได้เลยโดยเฉพาะในเมืองที่หาที่จอดรถยากหรือบางทีเราเจอแต่ที่แคบๆ ที่เราต้องใช้เวลานานในการจอด ทำให้เสียเวลามากและอาจทำให้เกิดอุบัติเหตุเนื่องจากการเบียดหรือชนสิ่งของบริเวณนั้น หลังจากนี้เราแค่ไปถึงที่หมาย สั่งให้รถจอดด้วยตัวมันเอง แล้วเราก็เดินไปทำธุระได้อย่างสบายใจไม่ต้องเสียเวลาจอดรถกันอีกต่อไปแล้ว
นวัตกรรมรถยนต์สุดล้ำที่บอกรายละเอียดเส้นทางบนกระจกหน้ารถ

นวัตกรรมรถยนต์สุดล้ำที่บอกรายละเอียดเส้นทางบนกระจกหน้ารถ การเดินทางของเรามีรายละเอียดต่างๆ ปรากฏขึ้นบนกระจกหน้ารถแบบเลียลไทม์ นอกจากที่จะทำให้เราไม่ต้องละสายตาจากถนนแล้ว เรายังเห็นภาพจริงซ้อนทับกับ Holographic เหมือนการขับขี่ยานอวกาศในหนัง Sifi  มันจะทำให้การขับขี่จะกลายเป็นเรื่องที่น่าสนุกและตื่นเต้นมากยิ่งขึ้นและเพิ่มความปลอดภัยความสะดวกในการขับขี่ ซึ่งบริษัท WayRay ได้สร้างระบบ Navion ขึ้นมาที่เฉพาะคนขับเท่านั้นที่จะมองเห็นภาพ Holographic ซึ่งทำให้การขับรถตอนกลางคืนมีความปลอดภัยมากยิ่งขึ้นด้วย ซึ่งนั่นทำให้เราคาดการณ์กันว่าในอนาคตอันใกล้นี้การเพิ่มรายละเอียดลงในภาพจริงและจะกลายเป็นเรื่องปกติของการขับขี่
นวัตกรรมของ Audi ในญี่ปุ่น

ในประเทศญี่ปุ่นได้สร้างนวัตกรรมใหม่ ที่มีเพียงแค่ประเทศญี่ปุ่นเท่านั้น ซึ่งเราจะสามารถหุงข้าวในรถได้ระหว่างการเดินทาง ด้วยหม้อหุงข้าวในรถยนต์ที่เราตังโปรแกรมได้ด้วยว่าให้สุขพอดีๆ ในช่วงเวลาไหน และยังมีโต๊ะพับที่เราสามารถจัดวางมื้ออาหารที่แสนพิเศษที่ว่านี้ได้อย่างพอเหมาะพอเจาะมีช่องวางของที่เราสามารถวางของได้ ไม่ว่าจะเป็นเก็บถ้วย ชาม ตะเกียบหรือแม้แต่ที่วางตะเกียบก็ตาม การออกแบบภายในที่เน้นความเป็นญี่ปุ่นแบบ Zen ที่เราสามารถสำผัสได้ถึงความละเมียดละมัยของเสื่อทาทามิในโทนสีแบบเอิร์ทโทนที่เน้นความเป็นธรรมชาติให้มากที่สุดที่น่าสนใจกว่านั้น ยังมีทัพพีไม้ไผ่ที่ประทับโลโก้ของ Audi เองเพื่อเป็นของพรีเมียมและเราสามารถเอามาใช้ได้จริงๆ เพิ่มมาให้กับรถด้วย
ตัวอย่าง:ครูสคอนโทลในโตโยต้าคัมรี่
แผ่นดินไหวนอกชายฝั่งจังหวัดฟูกูชิมะ ค.ศ. 2016

| --- | --- |


เวลาสากลเชิงพิกัด: 2016-11-21 20:59:49
รหัสเหตุการณ์ ISC: 615057144
USGS-ANSS: ComCat
วันที่ท้องถิ่น: 22 พฤศจิกายน 2559 (2559-11-22)
เวลาท้องถิ่น: 05:59:49 JST
ขนาด: 6.9 Mw
ความลึก: 11.4 กิโลเมตร (7 ไมล์)
ศูนย์กลาง: 37°23′31″N 141°24′11″E﻿ / ﻿37.392°N 141.403°E﻿ / 37.392; 141.403
พื้นที่ที่ได้รับผลกระทบ: ญี่ปุ่น
ระดับความรุนแรงที่รู้สึกได้: VII (แรงมาก)   ชินโดะ 5− 
สึนามิ: มี 1.4 เมตร (4 ฟุต 7 นิ้ว)
แผ่นดินไหวตาม: 85[แหล่งอ้างอิงอาจไม่น่าเชื่อถือ] 
ผู้ประสบภัย: บาดเจ็บ 15 คน (สาหัส 3 คน)
แผ่นดินไหวนอกชายฝั่งจังหวัดฟูกูชิมะ (ญี่ปุ่น: 福島県沖地震; โรมาจิ: Fukushimaken Oki Jishin) เป็นแผ่นดินไหวขนาด 6.9 แมกนิจูด เกิดขึ้นห่างจากเมืองนามิเอะ จังหวัดฟูกูชิมะ ญี่ปุ่น ไปทางตะวันออกเฉียงใต้ 37 km (23 mi) เมื่อวันที่ 22 พฤศจิกายน 2559 ที่ความลึก 11.4 km (7.1 mi) การกระแทกมีความรุนแรงสูงสุดในระดับ VII (แรงมาก) ตามมาตราเมร์กัลลี ต่อมาคลื่นสึนามิไม่ทราบความสูงถูกพบห่างจากชายฝั่งเมืองอิวากิ 22 กิโลเมตร การรายงานครั้งแรกระบุว่าแผ่นดินไหวมีขนาด 7.3 แมกนิจูด ซึ่งหลังจากนั้นสำนักสำรวจทางธรณีวิทยาสหรัฐอเมริกาได้ปรับลดความรุนแรงลงไปที่ 6.9 ขณะที่สำนักอุตุนิยมวิทยาญี่ปุ่นได้ปรับเพิ่มเป็น 7.4
โอโอกะ ทาดาซูเกะ

โอโอกะ ทาดาซูเกะ (大岡 忠相; 1677 – 3 กุมภาพันธ์ 1752) เป็นซามูไรในโชกุนตระกูลโทกูงาวะ
โอโอกะเกิดในปี ค.ศ. 1677 รับราชการเป็นข้าราชการตุลาการตั้งแต่อายุ 35 ปี เดิมทีเขาดำรงตำแหน่งที่ไม่สลักสำคัญนัก เวลานั้น ชาวนาในมณฑลอิเซะกับแคว้นคิชูพิพาทกันเรื่องที่ดินมาเป็นเวลายาวนาน และสิทธิเรียกร้องของฝั่งอิเซะนั้นมีมูล แต่ไม่เคยมีตุลาการคนใดใจกล้าพอจะชี้ขาดให้ชาวอิเซะชนะคดี เพราะเกรงจะเป็นที่ระคายเคืองของโทกูงาวะ โยชิมูเนะ (Tokugawa Yoshimune) เจ้าแคว้นคิชู ซึ่งเป็นคนสนิทของโชกุน โทกูงาวะ อิเอสึงุ (Tokugawa Ietsugu) คดีจึงค้างพิจารณาเรื่อยมา เมื่อโอโอกะเข้าสู่ตำแหน่งตุลาการดังกล่าว ก็รับคดีนี้ต่อมา และวินิจฉัยตามรูปคดี โทกูงาวะ โยะชิมุเนะ ประทับใจในความเที่ยงตรงและเด็ดเดี่ยวของเขามาก ห้าปีให้หลัง เมื่อโทกูงาวะ โยชิมูเนะ ได้เป็นโชกุนแล้ว ก็แต่งตั้งโอโอกะเข้าสู่ตำแหน่งสำคัญหลายตำแหน่ง เช่น
ผู้ตรวจการฝ่ายใต้ (皆実町奉行) ประจำเมืองเอโดะ หรือปัจจุบันคือโตเกียว
เจ้าเมือง (奉行) เอโดะ
ยกกระบัตร (山田奉行) มณฑลอิเซะ
ผู้ว่าการมณฑลเอะชิเซ็ง (越前守)
ผู้ตรวจราชการ (寺社奉行)
เจ้าแคว้น (大名) นิชิโอฮิระ (Nishi-Ōhira)
โอโอกะได้รับยกย่องว่า เป็นตุลาการผู้ฉลาดและเที่ยงตรงเสมือนเป็นเปาบุ้นจิ้นของญี่ปุ่น ในระหว่างรับราชการนั้น เขาได้ปฏิรูปบ้านเมือง จัดตั้งกองตระเวนซึ่งเป็นไพร่ทั้งหมด จัดตั้งโรงพยาบาลประจำเมือง ทั้งได้ตัดสินคดีด้วยความเป็นธรรมและหลักแหลม คดีหนึ่งซึ่งโดดเด่นเกิดขึ้นเมื่อเจ้าสำนักโรงแรมฟ้องนักศึกษายากจนคนหนึ่งว่า แอบดมกลิ่นอาหารโรงแรมเพื่อแกล้มข้าวเปล่า เพื่อนตุลาการเห็นว่า ไม่ควรรับคดีนี้เพราะไร้สาระเกินไป แต่โอโอกะก็สั่งรับไว้ หลังฟังคู่ความแถลง โอโอกะก็สั่งให้นักศึกษาโยนเงินจากมือหนึ่งไปยังอีกหนึ่ง ก่อนประกาศว่า เสียงเงินนั้นคือค่าดมกลิ่นอาหารแล้ว
อีกคดี ช่างตัดกิโมโนมาแจ้งความว่า ผ้าถูกขโมยไปหลายสำรับ โอโอกะสั่งให้เจ้าพนักงานเอาเชือกไปคล้องรูปปั้นพระกษิติครรภที่วัดโทเซ็ง (Tōsen-ji) มาขึ้นศาลไต่สวนว่า เหตุใดไม่ทำหน้าที่ปกป้องคุ้มครอง เมื่อรูปปั้นมาถึง ประชาชนที่มาฟังการพิจารณาก็หัวเราะกันยกใหญ่ โอโอกะจึงทำขึงขังแล้วสั่งลงโทษคนเหล่านั้นด้วยการปรับผ้า ขณะที่ผู้คนกำลังจ่ายค่าปรับนั้น ช่างตัดกิโมโนเห็นคนคนหนึ่งส่งผ้าซึ่งเหมือนผ้าที่ถูกขโมยไปก็ร้องบอกโอโอกะ โอโอกะจึงสั่งให้จับกุมคนผู้นั้นไว้ทันที คนผู้นั้นก็สารภาพว่า ขโมยผ้ามาจริง ๆ คดีก็เป็นอันคลี่คลาย ในปี ค.ศ. 1925 มีการเคลื่อนย้ายรูปปั้นพระกษิติครรภไปยังวัดนันโจ (Nanjo-in) ที่ชานเมือง และรูปปั้นก็อยู่ที่วัดดังกล่าวมาจนทุกวันนี้
ความนิยมที่เขาได้รับทำให้เขากลายเป็นตัวละครสำคัญในละครโทรทัศน์หลายเรื่อง เช่น
โอโอะกะเอะชิเซ็ง (大岡越前) ฉายตั้งแต่ปี 1970 ถึง 1999
ยอดโชกุนผู้กล้าหาญ (暴れん坊将軍) ฉายตั้งแต่ปี 1978 ถึง 2008
ฮะชิไดโชงุงโยะชิมุนะ (八代将軍吉宗) ฉายตั้งแต่ปี 1995 ถึง 2010
เมบุเกียว! โอโอะกะเอะชิเซ็ง (名奉行!大岡越前) ออกอากาศเมื่อปี 2005 ถึง 2006
นอกจากนี้ โอโอกะยังเป็นตัวละครในวรรณกรรม เช่น ชุดหนังสือของโดโรธี ฮูบเลอร์ (Dorothy Hoobler) กับ โทมัส ฮูบเลอร์ (Thomas Hoobler) เป็นต้นว่า ตอน เดอะโกสต์อินเดอะโทะไกโดอิน (The Ghost in the Tokaido Inn) เผยแพร่เมื่อปี 1999 ตอน เดอะดีมอนอินเดอะทีเฮาส์ (The Demon in the Teahouse) เผยแพร่เมื่อปี 2001 ตอน อินดาร์กเนสเดท (In Darkness, Death) เผยแพร่เมื่อปี 2004 ตอน เดอะซอร์ดแดตคัตเดอะเบิร์นนิงแกรส (The Sword That Cut the Burning Grass) เผยแพร่เมื่อปี 2005 ตอน อะซามูไรเนเวอร์เฟียส์เดท (A Samurai Never Fears Death) เผยแพร่เมื่อปี 2007 และตอน เซเวนแพทส์ดูเดท (Seven Paths To Death) เผยแพร่เมื่อปี 2008
ระเบียงภาพ

รูปปั้นพระกษิติครรภซึ่งถูกจับไปขึ้นศาล นับแต่นั้นมากว่า 200 ปี ผู้คนก็นิยมเอาเชือกมาคล้องไว้เพื่อขอให้ของหายได้คืนบ้าง
เส้นทางคมนาคมทางทะเล

เส้นทางคมนาคมทางทะเลที่สำคัญของจีน ในปี พ.ศ. 2547 การนำเข้าน้ำมันดิบของจีนมากกว่าร้อยละ 80 ผ่านทางช่องแคบมะละกา โดยมีไม่ถึงร้อยละ 2 ที่ผ่านทางช่องแคบลมบก คลิกเพื่อดูภาพใหญ่
เส้นทางคมนาคมทางทะเล (อังกฤษ: Sea line of communication: SLOC) เป็นคำอธิบายเส้นทางเดินเรือหลักระหว่างท่าเรือ ที่ใช้เพื่อการค้า โลจิสติกส์ และกองกำลังทางเรือ โดยปกติจะใช้อ้างอิงถึงการปฏิบัติการทางเรือเพื่อทำให้แน่ใจว่าเส้นทางคมนาคมทางทะเลนั้นเปิดอยู่ หรือถูกปิดกั้นอยู่ในเวลาสงคราม
ความสำคัญของเส้นทางคมนาคมทางทะเลในภูมิรัฐศาสตร์ถูกอธิบายไว้ใน ยุทธศาสตร์ของอเมริกาในการเมืองโลก (America's Strategy in World Politics) โดย นิโคลาส เจ. สปิคแมน ที่ตีพิมพ์เมื่อปี พ.ศ. 2485
ในสงครามปฏิวัติอเมริกาและสงครามนโปเลียน เส้นทางคมนาคมทางทะเลส่วนใหญ่อยู่ภายใต้การควบคุมของกองทัพเรือสหราชอาณาจักร เมื่อสหราชอาณาจักรสูญเสียการควบคุมระหว่างการปฏิวัติ ส่งผลให้เกิดการล่มสลายของยอร์กทาวและกองทัพที่ใหญ่ที่สุด กระทั่งสุดท้ายก็เกิดเป็นสงคราม ในยุคของนโบเลียนซึ่งมีการสู้รบอยู่ตลอด สหราชอาณาจักรได้คว่ำบาตรและการปิดล้อมประเทศที่เกี่ยวข้องกับนโปเลียน สร้างความลำบากในทางเศรษฐกิจครั้งใหญ่ และเนื่องจากการถูกตัดขาดทำให้ชาวฝรั่งเศสนอกแผ่นดินแม่หมดศรัทธากับนโบเลียน
ในสงครามโลกครั้งที่หนึ่ง และสงครามโลกครั้งที่สอง สหราชอาณาจักรและเยอรมันได้ประกาศร่วมกันปิดล้อมปิดล้อม ครีคส์มารีเนอ ที่พยายามจะปิดเส้นทางคมนาคมทางทะเลจากอเมริกาเหนือไปยังหมู่เกาะบริเตนโดยใช้เรือดำน้ำ ในกรณีนี้ฝ่ายสัมพันธมิตรประสบความสำเร็จในการเปิดช่องทางคมนาคมทางทะเลได้สำเร็จ ขณะที่ฝ่ายเยอรมันล้มเหลวในการเอาชนะการปิดกั้นเยอรมนีในยุทธนาวีของสหราชอาณาจักร กองทัพเรือสหรัฐในสงครามโลกครั้งที่สองสหรัฐประสบความสำเร็จในการปิดกั้นเส้นทางคมนาคมทางทะเลไปสู่ญี่ปุ่น บีบให้ประเทศที่เป็นเกาะอย่างญี่ปุ่นขาดแขนทรัพยากรที่จำเป็น
ในกรณีที่สงครามเย็นปะทุความรุนแรงขึ้น ยุโรปจำเป็นจะต้องใช้กำลังเสริมจากอเมริกาเหนือ กองทัพเรือโซเวียตสามารถคุกคามและสกัดเส้นทางคมนาคมทางทะเลสายแอตแลนติกเพื่อตัดกำลังสนับสนุนจากอเมริกาเหนือและช่วยสนับสนุนการรุกรานของโซเวียตในภาคพื้นยุโรปได้
ดูเพิ่ม

ช่องแคบทางยุทธศาสตร์
เส้นหลักการคมนาคม (การทหาร)
สร้อยไข่มุก (มหาสมุทรอินเดีย)
บรรณานุกรม

Mahan, Alfred Thayer (1890). The Influence of Sea Power upon History: 1660–1783 .
ข้อความเต็มของ The Influence of Sea Power upon History ที่วิกิซอร์ซ
Phelan, George R. (1954). "Sea Power and Strategies for the Control of the Seas". Naval War College Review. 6 (10): 15–37. ISSN 0028-1484. JSTOR 45104663.
Underwood, G.L. (1981). "Soviet Threat to the Atlantic Sea Lines of Communication: Lessons Learned from the German Capture of Norway in 1940". Naval War College Review. 34 (3): 43–47. ISSN 0028-1484. JSTOR 44642156.
Noer, John Halvard (1996). Southeast Asian Chokepoints: Keeping Sea Lines of Communication Open (ภาษาอังกฤษ). National Defense University, Institute for National Strategic Studies.
Peele, Reynolds B. (1997-04-07). "Maritime Chokepoints: Key Sea Lines of Communication (SLOCs) and Strategy". Homeland Security Digital Library (ภาษาอังกฤษ). Army War College (U.S.).
Claxton, Karl (2014-02-20). "China's sea lines of communication—implications for the South Pacific?". The Strategist.
Kim, Meoung-Sung (2015). "Sea Lines of Communication Security and Piracy". Strategy21 (ภาษาเกาหลี). 36: 150–179. doi:10.22803/strategy21.2015.s36.150. ISSN 1226-9212.
The Future of Sea Lane Security Between the Middle East and Southeast Asia (PDF), Energy Studies Institute, Chatham House, 23–24 June 2015{{citation}}:  CS1 maint: others (ลิงก์)
Andrews-Speed, Philip; Len, Christopher (February 2016), The Future of the US Security Umbrella for Sea Lines of Communication (SLOCs) between the Middle East and Southeast Asia, and the Future Role of China (PDF), Singapore: Energy Studies Institute
Mubarok, Achmad Romadon; Putra, Agung Tri (2017), Protection of ASEAN Sea Lines of Communication in Maritime Perspective, 6th ICADA 2017 — SSIS
Rimland, Benjamin (July 25, 2017). "Japan's Maritime Strategy and the Dynamics of Denial". Tokyo Review.
Tarapore, Arzan (9 February 2021). "India should prioritise a denial strategy in the Indian Ocean". The Interpreter (ภาษาอังกฤษ). Lowy Institute.
ใบอนุญาตขับขี่

ใบอนุญาตขับขี่ใบแรกของโลก ออกให้คาร์ล เบ็นทซ์ เมื่อเขาร้องขอ
ใบอนุญาตขับขี่ของสเปน ซึ่งเป็นไปตามรูปแบบของสหภาพยุโรป
ใบอนุญาตขับขี่ หรือภาษาพูดเรียกว่า ใบขับขี่ เป็นเอกสารราชการที่แสดงว่าผู้ถือได้รับอนุญาตให้ขับขี่ยานยนต์บนถนนสาธารณะ กฎหมายที่เกี่ยวข้องกับการใช้ยานยนต์ต่างออกไปในแต่ละประเทศ โดยส่วนใหญ่แล้วใบอนุญาตขับขี่จะออกให้ได้ก็ต่อเมื่อผู้ยื่นคำร้องผ่านการทดสอบขับรถ แต่ในหลายประเทศทุกคนจำต้องมีใบอนุญาตเสียก่อนที่จะเริ่มฝึกขับรถได้ ใบอนุญาตมีหลายประเภทตามชนิดของยวดยานที่มีวิ่งบนถนนสาธารณะ และความยากง่ายในการได้มาซึ่งใบอนุญาตในแต่ละประเทศก็ต่างกัน ทั้งนี้ยังมีข้อกำหนดพื้นฐานเกี่ยวกับอายุและประสบการณ์ในการขับรถที่ผ่านมาอีกด้วย
ดูเพิ่ม

ใบอนุญาตขับขี่สากล
เส้นทางดาว

| เส้นทางดาว |
| --- | --- |
เป็นที่รู้จักกันในชื่อ: Record of Youth

ฮันกึล: 청춘기록
ฮันจา: 青春紀錄
 
ประเภท: วัยรุ่น โรแมนซ์
สร้างโดย: สตูดิโอดรากอน
เขียนโดย: ฮา มย็อง-ฮี
กำกับโดย: อัน กิล-โฮ
แสดงนำ: พัก โบ-ก็อม พัก โซ-ดัม บยอน อู-ซ็อก คว็อน ซู-ฮย็อน
ผู้ประพันธ์เพลง: นัม ฮเย-ซึง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
ออกอากาศ
เครือข่าย: ทีวีเอ็น
ออกอากาศ: 7 กันยายน ค.ศ. 2020 (2020-09-07) – 27 ตุลาคม ค.ศ. 2020 (2020-10-27)
เส้นทางดาว (เกาหลี: 청춘기록; ฮันจา: 青春紀錄 เป็นละครโทรทัศน์ของเกาหลีใต้ปี ค.ศ. 2020 นำแสดงโดย พัก โบ-ก็อม, พัก โซ-ดัม, บยอน อู-ซ็อก และ คว็อน ซู-ฮย็อน ออกอากาศทางช่อง ทีวีเอ็น ตั้งแต่วันที่ 7 กันยายน ถึง 27 ตุลาคม 2020 ทุกวันจันทร์และวันอังคาร เวลา 21:00 น. ตาม เวลามาตรฐานเกาหลี และสามารถสตรีมได้ทั่วโลกทาง เน็ตฟลิกซ์
เรื่องย่อ

ละครเรื่องนี้ติดตามชีวิตของชายหนุ่มและหญิงสาวสามคนในอุตสาหกรรมแฟชั่นร่วมสมัย พวกเขามุ่งมั่นที่จะบรรลุความฝันและความรักโดยไม่สิ้นหวัง
นักแสดง

พัก โบ-ก็อม รับบทเป็น ซา ฮเย-จุน, นายแบบจากครอบครัวชนชั้นแรงงานที่ใฝ่ฝันอยากจะเป็นนักแสดงชั้นนำ แม้จะล้มเหลวในการออดิชั่นหลายครั้ง เขาเลื่อนการเกณฑ์ทหารออกไป และเริ่มสานฝันของเขาให้เป็นจริงในที่สุด
อิม แจ-ฮา รับบทเป็น ซา ฮเย-จุน (วัยเด็ก)
พัก โซ-ดัม รับบทเป็น อัน จ็อง-ฮา, ช่างแต่งหน้า แฟนสาวของ ฮเย-จุน ในขณะที่เขาเป็นนายแบบ เธอใช้ชีวิตของเธอในเชิงบวก  หลังจากลาออกจากงาน เธอทำงานที่ร้านเสริมสวยในย่าน ชองดัมดง ซึ่งเธอมักถูกเจ้านายวิจารณ์บ่อยครั้ง ต่อมาเธอเริ่มร้านเสริมสวยของตัวเอง
โรแลนโด ทูยูกอน

| โรแลนโด ทูยูกอน |
| --- | --- |
เกิด: 3 ธันวาคม พ.ศ. 2514
โรแลนโด ทูยูกอน (Rolando Toyogon) นักมวยสากลชาวฟิลิปปินส์ เกิดเมื่อ 3 ธันวาคม พ.ศ. 2514 ที่เมือง Gingoog City สถิติการชก 53 ครั้ง ชนะ 22 (น็อค 5) เสมอ  3 แพ้ 28
ประวัติ

ทูยูกอนขึ้นชกมวยสากลครั้งแรกเมื่อ 30 มกราคม พ.ศ. 2536 ชนะคะแนน จูนจูน ดี ในช่วงแรก ชกชนะเป็นส่วนใหญ่ และเคยชกชนะคะแนน ออร์ลันโด มาโลเนที่ แคนาดา เมื่อ พ.ศ. 2537 ทูยูกอนเดินทางมาชกในไทยในช่วง พ.ศ. 2537 – 2538 หลายครั้ง โดยมาชกแพ้ วันวิน จ.เจริญ อัศวิน ศิษย์หลักเมือง เอกภพ ผลเจริญ มงคล จ.เจริญ และเคยชกชนะน็อค เอกภพ ผลเจริญ ยก 5 ต่อมา ได้ชิงแชมป์เงารุ่นมินิมัมเวท IBF เมื่อ 13 กรกฎาคม พ.ศ. 2539 แพ้คะแนน วันดี จ.เจริญ ทูยูกอนมาประสบความสำเร็จได้ครองแชมป์โลกรุ่นมินิมัมเวท WBU เมื่อ18 เมษายน พ.ศ. 2540 โดยชนะคะแนน สุรชัย แสงมรกต โดยก่อนการชกสุรชัยถูกปลดเพราะทำน้ำหนักไม่ได้ไปก่อนแล้ว ต่อมาทูยูกอนสละแชมป์โลกของ WBU และขึ้นชิงแชมปืโลกรุ่นจูเนียร์ฟลายเวท WBF ที่ว่าง ชนะคะแนน อัศวิน ศิษย์หลักเมืองเมื่อ 24 มกราคม พ.ศ. 2541 แต่พอป้องกันแชมป์ครั้งแรกก็แพ้คะแนน ลิงลม พ.ธวัชชัย เสียแชมป์ไป
หลังจากเสียแชมป์ ทูยูกอนยังคงขึ้นชกอย่างต่อเนื่อง แม้จะชกแพ้เป็นส่วนใหญ่ เคยมาชิงแชมป์ ABCO รุ่นมินิมัมเวทเมื่อ 6 ธันวาคม พ.ศ. 2544 แพ้คะแนน สาลิกาเล็ก อ.เอกรินทร์ จากนั้นหยุดชกไปถึง 4 ปี กลับมาชกอีกเมื่อ พ.ศ. 2548 ซึ่งมีชกชนะและเสมออย่างละครั้งเท่านั้น นอกนั้นชกแพ้ตลอด ได้ชิงแชมป์ฟิลิปปินส์รุ่นมินิมัมเวทเมื่อ 16 สิงหาคม พ.ศ. 2549 ก็เป็นฝ่ายแพ้คะแนน ฟิลิป พาร์คอน จากนั้น ทูยูกอนขึ้นชกอีกเพียงครั้งเดียว แพ้น็อค เอ็ดมุนด์ วีลาโย ยก 4 เมื่อ 9 กันยายน พ.ศ. 2549 แล้วแขวนนวมไป
เกียรติประวัติ

แชมป์โลกรุ่นมินิฟลายเวท WBU
ชิง 18 เมษายน 2540 ชนะคะแนน สุรชัย แสงมรกต ที่ อุดรธานี
สละแชมป์
แชมป์โลกรุ่นจูเนียร์ฟลายเวท WBF
ชิง 24 มกราคม 2541 ชนะคะแนน อัศวิน ศิษย์หลักเมือง ที่ ฟิลิปปินส์
เสียแชมป์ 20 พฤศจิกายน 2541 แพ้คะแนน ลิงลม พ.ธวัชชัย ที่ แม่ฮ่องสอน
เคยชิงแชมป์ต่อไปนี้แต่ไม่สำเร็จ
ชิงแชมป์เงารุ่นมินิฟลายเวท IBF เมื่อ 13 กรกฎาคม 2539 แพ้คะแนน วันดี สิงห์วังชา ที่ กทม.
ชิงแชมป์ ABCO รุ่นมินิมัมเวทเมื่อ 6 ธันวาคม 2544 แพ้คะแนน สาริกาเล็ก อ.เอกรินทร์ ที่ พัทยา
เซกุนดาดิบิซิออน ฤดูกาล 2016–17

| --- | --- |
ฤดูกาล: 2016–17
ชนะเลิศ: เลบันเต
เลื่อนชั้น: เลบันเต ฌีโรนา เฆตาเฟ
ตกชั้น: อูเซอาแอม มูร์เซีย  มายอร์กา เอลเช มีรันเดส
จำนวนการแข่งขันทั้งหมด: 462
จำนวนประตูทั้งหมด: 1041 (2.25 ต่อนัด)
ผู้ยิงประตูสูงสุด: โคเซลู (23 ประตู)
ทีมเหย้าชนะสูงสุด: บายาโดลิด 5–0 มีรันเดส (11 ธันวาคม 2016)
ทีมเยือนชนะสูงสุด: บายาโดลิด 0–4 เลบันเต (11 มีนาคม 2017)
ประตูสูงสุด: เอลเช 4–4 คิมนัสติก (8 ตุลาคม 2016) เซบิยา อัตเลตีโก 5–3 โอเบียโด (8 มกราคม 2017) เซบิยา อัตเลตีโก 6–2 บายาโดลิด (16 เมษายน 2017)
สถิติชนะติดต่อกันสูงสุด: เลบันเต (16, 18–22) (6 นัด)
สถิติไม่แพ้ติดต่อกันสูงสุด: เตเนรีเฟ (19–29)   (11 นัด)
สถิติไม่ชนะติดต่อกันสูงสุด: ฌิมนัสติก (1–12)  (12 นัด)
สถิติแพ้ติดต่อกันสูงสุด: บายาโดลิด (4–8)  มีรันเดส (10–14)  (5 นัด)
ผู้เข้าชมมากที่สุด: 22,034 กาดิซ 2–1 มีรันเดส (4 กุมภาพันธ์ 2017)
ผู้เข้าชมน้อยที่สุด: 1,532 อัลกอร์กอน 0–0 อูเอสกา (21 สิงหาคม 2016)
ผู้เข้าชมโดยเฉลี่ย: 7,607
← 2015–16 2017–18 →
การแข่งขันฟุตบอลเซกุนดาดิบิซิออน ฤดูกาล 2016–17, หรือที่รู้จักกันในนาม ลาลิกา 1|2|3 สำหรับเหตุผลด้านผู้สนับสนุน, เป็นฤดูกาลที่ 86 ของเซกุนดาดิบิซิออน นับตั้งแต่ก่อตั้งการแข่งขันขึ้นมาในปี พ.ศ. 2473. โปรแกรมการแข่งขันได้ประกาศออกมาเมื่อวันที่ 15 กรกฎาคม ค.ศ. 2016.
การเปลี่ยนชื่อ

ก่อนหน้านี้ใช้ชื่อว่า ลีกา อาเดลันเต, การแข่งขันครั้งนี้ได้ถูกเปลี่ยนชื่อมาเป็น ลาลิกา 1|2|3 ก่อนฤดูกาล 2016–17, อันเป็นผลมาจากข้อตกลงการให้การสนับสนุนสามปีระหว่าง สันนิบาตฟุตบอลอาชีพแห่งชาติ (สเปน) และกลุ่มธนาคาร บันโก ซานตานเดร์.
ที่ตั้งและสนามแข่งขัน

| สโมสร | เมือง | สนาม | ความจุ (คน) |
| --- | --- | --- | --- |
ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การเลื่อนชั้น การผ่านเข้ารอบ หรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | เลบันเต (C, P) | 42 | 25 | 9 | 8 | 57 | 32 | +25 | 84 | เลื่อนชั้นสู่ลาลิกา |
| 2 | ฌีโรนา (P) | 42 | 20 | 10 | 12 | 65 | 45 | +20 | 70 | เลื่อนชั้นสู่ลาลิกา |
| 3 | เฆตาเฟ (O, P) | 42 | 18 | 14 | 10 | 55 | 43 | +12 | 68 | ผ่านเข้ารอบเพลย์ออฟเพื่อเลื่อนชั้น |
| 4 | เตเนรีเฟ | 42 | 16 | 18 | 8 | 50 | 37 | +13 | 66 | ผ่านเข้ารอบเพลย์ออฟเพื่อเลื่อนชั้น |
| 5 | กาดิซ | 42 | 16 | 16 | 10 | 55 | 40 | +15 | 64 | ผ่านเข้ารอบเพลย์ออฟเพื่อเลื่อนชั้น |
| 6 | อูเอสกา | 42 | 16 | 15 | 11 | 53 | 43 | +10 | 63 | ผ่านเข้ารอบเพลย์ออฟเพื่อเลื่อนชั้น |
| 7 | บายาโดลิด | 42 | 18 | 9 | 15 | 52 | 47 | +5 | 63 |  |
| 8 | โอเบียโด | 42 | 17 | 10 | 15 | 47 | 47 | 0 | 61 |  |
| 9 | ลูโก | 42 | 14 | 13 | 15 | 49 | 52 | −3 | 55 |  |
| 10 | กอร์โดบา | 42 | 14 | 13 | 15 | 42 | 52 | −10 | 55 |  |
| 11 | เรอุส | 42 | 13 | 16 | 13 | 31 | 29 | +2 | 55 |  |
| 12 | ราโย บาเยกาโน | 42 | 14 | 11 | 17 | 44 | 44 | 0 | 53 |  |
| 13 | เซบิยา อัตเลตีโก | 42 | 13 | 14 | 15 | 55 | 56 | −1 | 53 | ไม่มีสิทธิ์ที่จะรับการเลื่อนชั้นและได้สิทธิ์ไปเล่นโกปาเดลเรย์ |
| 14 | ฌิมนัสติก | 42 | 12 | 16 | 14 | 47 | 51 | −4 | 52 |  |
| 15 | อัลเมริอา | 42 | 14 | 9 | 19 | 44 | 49 | −5 | 51 |  |
| 16 | ซาราโกซา | 42 | 12 | 14 | 16 | 50 | 52 | −2 | 50 |  |
| 17 | นูมันเซีย | 42 | 11 | 17 | 14 | 40 | 49 | −9 | 50 |  |
| 18 | อัลกอร์กอน | 42 | 13 | 11 | 18 | 32 | 43 | −11 | 50 |  |
| 19 | อูเซอาแอม มูร์เซีย (R) | 42 | 11 | 15 | 16 | 42 | 51 | −9 | 48 | ตกชั้นสู่เซกุนดาดิบิซิออน เบ |
| 20 | มายอร์กา (R) | 42 | 9 | 18 | 15 | 42 | 50 | −8 | 45 | ตกชั้นสู่เซกุนดาดิบิซิออน เบ |
| 21 | เอลเช (R) | 42 | 11 | 10 | 21 | 49 | 63 | −14 | 43 | ตกชั้นสู่เซกุนดาดิบิซิออน เบ |
| 22 | มีรันเดส (R) | 42 | 9 | 14 | 19 | 40 | 66 | −26 | 41 | ตกชั้นสู่เซกุนดาดิบิซิออน เบ |
แหล่งที่มา: ลา ลีกา
กฎการจัดอันดับ: 1) คะแนน; 2) คะแนนเฮด-ทู-เฮด; 3) ผลต่างประตูเฮด-ทู-เฮด; 4) ผลต่างประตู; 5) จำนวนประตูที่ทำได้
 ชนะเลิศ;  ชนะเพลย์-ออฟ;  เลื่อนชั้น;  ตกชั้น.
หมายเหตุ:
1 2  อูเอสกา มีสถิติเฮด-ทู-เฮดด้วยผลต่างประตูที่เหนือกว่า บายาโดลิด: บายาโดลิด–อูเอสกา 1–2, อูเอสกา–บายาโดลิด 1–0
1 2 3  ลูโก และ กอร์โดบา มีสถิติเฮด-ทู-เฮดด้วยผลต่างประตูที่เหนือกว่า เรอุส: ลูโก 7 คะแนน, กอร์โดบา 7 คะแนน, เรอุส 3 คะแนน. ลูโก มีสถิติเฮด-ทู-เฮดด้วยผลต่างประตูที่เหนือกว่า กอร์โดบา: กอร์โดบา–ลูโก 3–3, ลูโก–กอร์โดบา 1–0
1 2  ราโย บาเยกาโน มีสถิติเฮด-ทู-เฮดด้วยผลต่างประตูที่เหนือกว่า เซบิยา อัตเลตีโก: ราโย บาเยกาโน–เซบิยา อัตเลตีโก 1–1, เซบิยา อัตเลตีโก–ราโย บาเยกาโน 1–2
1 2 3  ซาราโกซา และ นูมันเซีย มีสถิติเฮด-ทู-เฮดด้วยผลต่างประตูที่เหนือกว่า อัลกอร์กอน: ซาราโกซา 7 คะแนน, นูมันเซีย 7 คะแนน, อัลกอร์กอน 2 คะแนน. Zaragoza มีสถิติเฮด-ทู-เฮดด้วยผลต่างประตูรวมที่เหนือกว่า นูมันเซีย: นูมันเซีย–ซาราโกซา 2–1, ซาราโกซา–นูมันเซีย 3–0
รอบเพลย์ออฟ

ทีมที่อยู่ในพื้นที่ระหว่าง อับดับที่ 3 และ อันดับที่ 6 (ไม่รวมทีมสำรอง) จะมีส่วนร่วมในการเลื่อนชั้นรอบเพลย์ออฟ. นัดแรกของรอบรองชนะเลิศจะลงเล่นในวันที่ 14 และ 15 มิถุนายน และนัดที่สองในวันที่ 17 และ 18 มิถุนายน ที่บ้านของทีมอันดับที่ดีที่สุด. นัดชิงชนะเลิศจะยังเป็นระบบสองนัด, กับนัดแรกเมื่อวันที่ 21 มิถุนายนและนัดที่สองเมื่อวันที่ 24 มิถุนายน, กับทีมอันดับที่ดีที่สุดจะได้ลงเล่นนัดที่สองที่บ้านของตัวเอง.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| --- | --- | --- | --- | --- | --- | --- | --- | --- | --- | --- | --- | --- |
|   | รอบรองชนะเลิศ | รอบรองชนะเลิศ | รอบรองชนะเลิศ | รอบรองชนะเลิศ | รอบรองชนะเลิศ |  |  | รอบชิงชนะเลิศ | รอบชิงชนะเลิศ | รอบชิงชนะเลิศ | รอบชิงชนะเลิศ | รอบชิงชนะเลิศ |
 
|  |  5 |   กาดิซ | 1 | 0 | 1 |   |  |  |  |  |  |  |
|  |  4 |   เตเนรีเฟ (b.p.) | 0 | 1 | 1 |   |  |  |  |  |  |  |
|  |   |   |   |   |   |   |   |   เตเนรีเฟ |   เตเนรีเฟ | 1 | 1 | 2 |
|  |   |   |   |   |   |   |   |   เฆตาเฟ |   เฆตาเฟ | 0 | 3 | 3 |
|  |  6 |   อูเอสกา | 2 | 0 | 2 |   |  |  |  |  |  |  |
|  |  3 |   เฆตาเฟ | 2 | 3 | 5 |   |  |  |  |  |  |  |
สถิติตลอดฤดูกาล > อันดับผู้ทำประตู

| อันดับ | ผู้เล่น | สโมสร | ประตู |
| --- | --- | --- | --- |
| 1 |  โคเซลู | ลูโก | 23 |
| 2 |  โรเคร์ | เลบันเต | 22 |
| 3 |  อันเคล | ซาราโกซา | 21 |
| 4 |  โคร์เก โมลีนา | เฆตาเฟ | 20 |
| 5 |  อัลเฟรโด โอร์ตูโญ | กาดิซ | 17 |
| 6 |  โตเช | โอเบียโด | 16 |
| 7 |  กีเก | อัลเมริอา | 15 |
| 7 |  โคนา | อูเซอาแอม มูร์เซีย | 15 |
| 9 |  ราอุล เด โตมัส | บายาโดลิด | 14 |
| 9 |  อีบี | เซบิยา อัตเลตีโก | 14 |
| 9 |  ซามูเอเล ลอนโก | ฌีโรนา | 14 |
แฮท-ทริคส์

| ผู้เล่น | ทีม | พบกับทีม | ผล | วันที่ | สัปดาห์ที่ | อ้างอิง |
| --- | --- | --- | --- | --- | --- | --- |
|  บรันโดน | มายอร์กา | อูเอสกา | 3–0 (H) | 9 ตุลาคม ค.ศ. 2016 | 9 |  |
|  มาร์ก กูอัล | เซบิยา อัตเลตีโก | บายาโดลิด | 6–2 (H) | 16 เมษายน ค.ศ. 2017 | 34 |  |
(H) – เหย้า ; (A) – เยือน
รางวัล

| เดือน | ผู้จัดการทีมประจำเดือน> ผู้จัดการทีม | ผู้จัดการทีมประจำเดือน> สโมสร | ผู้เล่นยอดเยี่ยมประจำเดือน> ผู้เล่น | ผู้เล่นยอดเยี่ยมประจำเดือน> สโมสร | อ้างอิง |
| --- | --- | --- | --- | --- | --- |
| สิงหาคม |  Juan Ramón López Muñiz | เลบันเต |  Ángel | ซาราโกซา |  |
| กันยายน |  Carlos Terrazas | มีรันเดส |  Joselu | ลูโก |  |
| ตุลาคม |  Diego Martínez | เซบิยา อัตเลตีโก |  Brandon | มายอร์กา |  |
| พฤศจิกายน |  Pablo Machín | ฌีโรนา |  Pablo Valcarce | นูมันเซีย |  |
| ธันวาคม |  Álvaro Cervera | กาดิซ |  Alfredo Ortuño | กาดิซ |  |
| มกราคม |  Paco Herrera | บายาโดลิด |  Toché | โอเบียโด |  |
| กุมภาพันธ์ |  José Luis Martí | เตเนรีเฟ |  Roger | เลบันเต |  |
| มีนาคม |  Juan Antonio Anquela | อูเอสกา |  Quique | อัลเมริอา |  |
| เมษายน |  Míchel | ราโย บาเยกาโน |  Jorge Molina | เฆตาเฟ |  |
| พฤษภาคม |  Paco Herrera | บายาโดลิด |  Anthony Lozano | เตเนรีเฟ |  |
แหล่งข้อมูลอื่น

เว็บไซต์ LFP
| ด ค กฤดูกาล เซกุนดาดิบิซิออน |
| --- | --- |
ฤดูกาล:  1929  1929–30  1930–31  1931–32  1932–33  1933–34  1934–35  1935–36  1936–37  1937–38  1938–39  1939–40  1940–41  1941–42  1942–43  1943–44  1944–45  1945–46  1946–47  1947–48  1948–49  1949–50  1950–51  1951–52  1952–53  1953–54  1954–55  1955–56  1956–57  1957–58  1958–59  1959–60  1960–61  1961–62  1962–63  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18 
เพลย์ออฟ:  2011  2012  2013  2014  2015  2016  2017
โรแลนโด กีรองโก

| โรแลนโด กีรองโก |
| --- | --- |
เกิด: 8 มีนาคม พ.ศ. 2527
โรแลนโด กีรองโก (Rolando Gerongco) นักมวยสากลชาวฟิลิปปินส์ เกิดเมื่อ 8 มีนาคม พ.ศ. 2527 ที่เมืองเซบู ประเทศฟิลิปปินส์  สถิติการชก 42 ครั้ง ชนะ 16 (น็อค 7) แพ้ 25